Mali: keretiyɛ diinɛ katoliki, mɔgɔ minɛnenw na, mɔgɔ nani de sera u ka so
A jɛnsɛnna :
Keretiyɛ diinɛ katoliki, mɔgɔ duuru minnu tun minɛna mɔgɔ sidonbaliw fɛ kunu Ségué ni Badiaganra cɛ, n'u taatɔ tun don San, ka taa tali kɛ u tɔɲɔgɔn abbé Oscar Théra ka sukoyaw la. Kunnafoniw sɔrɔ la, k'u bila la, nka mɔgɔ nani de sera u ka sow kɔnɔ Ségué, abbé min tun b'u cɛla, o kɔni kibaruyaw ma sɔrɔ fɔlɔ.
Abbé Kizito TOGO
Mɔgɔ duuru minnu tun bɛ ka taa Abbé Oscar ka sukoya la San, n'u tun jagoya minɛna Ségué, Bankas mara ni Mopti cɛ. U ma se Mopti, i b'a sɔrɔ u ma se yɛrɛ Bandiagara.
An bɛ yɔrɔ min i ko sisan, mɔgɔ nani minnu tun bɛ ni abbé ye, olu labilara. U sera u ka sow kɔnɔ ka ban. Min ye "l'abbé" ko ye an jigi ma tigɛ, an bɛ deliliw la.
Ntɛnɛdon na, kabi n'an y'a don k'an balimanw jagoya minɛna, an ye bataki ci ɲɛmaaw ma k'u ladoniya. U tun bɛ k'a ɲininiw kɛ. Wula in na, u y'a fɔ n'ye k'olu ye kibariya sɔrɔ min b'a yira k'u labilara. Nka tiɲɛ tiɲɛ na, mɔgɔ nani de labilara.
bam_Latn dyu_Latn bam_Latn bam_Latn bam_Latn bam_Latn bam_Latn